
REPUBLIKA HRVATSKA
PRIMORSKO-GORANSKA ŽUPANIJA
OPĆINA MALINSKA-DUBAŠNICA

JEDINSTVENI UPRAVNI ODJEL

KLASA:     013-02/26-01/1
URBROJ:   2170-26-03-26-18
Malinska,   4. kolovoza 2026.

Temeljem članka 11. stavka 2. Zakona o pravu na pristup informacijama („Narodne novine“ broj 25/13, 85/15, 69/22) i odredbi Kodeksa savjetovanja sa zainteresiranom javnošću u postupcima donošenja zakona, drugih propisa i akata („Narodne novine“ broj 140/09), Općina Malinska-Dubašnica upućuje
JAVNI POZIV
 za savjetovanje s javnošću u postupku donošenja

Odluke o ustrojstvu i djelokrugu Jedinstvenog upravnog odjela Općine Malinska – Dubašnica

Ovim putem poziva se zainteresirana javnost koja svojim prijedlozima i sugestijama može pridonijeti donošenju kvalitetnije odluke. Savjetovanje s javnošću provodi se u razdoblju od 4.08.2026. do 3.09.2026.

Prijedloge, odnosno mišljenja u svezi s nacrtom akta zainteresirana javnost može dostaviti:
• osobnom dostavom u pisarnicu Općine Malinska-Dubašnica, Lina Bolmarčića 22, Malinska 
• poštom na adresu Općine Malinska-Dubašnica, Lina Bolmarčića 22, 51511 Malinska, 
• e-mailom na adresu: procelnik@malinska.hr

obvezno na obrascu u privitku ovog javnog poziva, najkasnije do 3.09.2026. godine.

Po isteku roka za dostavu mišljenja i prijedloga izradit će se i objaviti Izvješće o savjetovanju s javnošću koje sadrži zaprimljene prijedloge i primjedbe te očitovanja. Izvješće će se objaviti na službenim Internetskim stranicama Općine Malinska-Dubašnica www.malinska.hr.






OBRAZLOŽENJE

I. Pravni temelj za donošenje akta


Pravni temelj za donošenje ove Odluke sadržan je u članku 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19, 144/20 i 151/22) i članku 24. Statuta Općine Malinska – Dubašnica („Službene novine Primorsko-goranske županije“ broj 7/21 i 39/24).


II. Obrazloženje prijedloga Odluke 


Upravno ustrojstvo Općine Malinska – Dubašnica potrebno je urediti novom odlukom radi usklađenja s važećim zakonskim propisima te otklanjanja uočenih neusklađenosti utvrđenih tijekom upravnog inspekcijskog nadzora nad radom tijela Općine.
Važeća Odluka o ustrojstvu i djelokrugu Jedinstvenog upravnog odjela donesena je 2012. godine te je tijekom proteklog razdoblja više puta mijenjan zakonodavni okvir koji uređuje područje lokalne i područne (regionalne) samouprave, službeničkih odnosa te uredskog poslovanja.
Slijedom navedenog, potrebno je donijeti novu Odluku kojom se na jedinstven, pregledan i pravno usklađen način uređuje ustrojstvo i djelokrug Jedinstvenog upravnog odjela Općine.
Ovom Odlukom:
-uređuje se unutarnje ustrojstvo Jedinstvenog upravnog odjela,
-određuje se djelokrug rada upravnog odjela,
-usklađuje se terminologija s važećim Zakonom o lokalnoj i područnoj (regionalnoj) samoupravi, osobito u dijelu koji se odnosi na povjerene poslove državne uprave,
-usklađuju se odredbe vezane uz upravljanje upravnim odjelom i odgovornost pročelnika,
-usklađuju se odredbe o službeničkim odnosima s važećim Zakonom o službenicima i namještenicima u lokalnoj i područnoj (regionalnoj) samoupravi,
-usklađuju se odredbe o uredskom poslovanju
Donošenjem ove Odluke osigurava se zakonitost, jasnoća i učinkovitost rada Jedinstvenog upravnog odjela te pravna sigurnost u obavljanju poslova iz samoupravnog djelokruga Općine.

III. Za provedbu ove odluke nije potrebno osigurati dodatna sredstva u Proračunu Općine.

PROČELNIK
Neven Matuč

